**ҚАРЫЗ АЛУ СОМАСЫ, МЕМЛЕКЕТТІК БОРЫШ**

**ЖӘНЕ ПАЙЫЗДЫҚ ТӨЛЕМДЕР БОЙЫНША НАҚТЫ ДЕРЕКТЕР**

Үкіметтік қарыз алу 2024 жылға арналған республикалық бюджет тапшылығының нақтылған мөлшері шеңберінде жүзеге асырылды.

2024 жылдың 9 айында МБҚ-ны шығару арқылы ішкі қарыздардың түсімі 4 996,6 млрд.теңгені құрады.

Сыртқы қарыздардың түсімдері 90,7 млрд. теңгені құрады.

2024 жылғы 1 қазандағы жағдай бойынша мемлекеттік борыш 30 504,8 млрд.теңге немесе ЖІӨ-ге 22,6% құрады (ЖІӨ кезінде, 134 952,9 млрд. тг.) оның ішінде:

1) мемлекеттік борыштың жалпы көлемінде үлесі 94,4% құрайтын үкіметтік борыш 28 784,7 млрд.теңге құрады,

Үкіметтік борыштың құрамы мынадай түрде қалыптасты:

- ішкі борышы – 21 567,6 млрд. теңге (75%),

- сыртқы борышы – 7 217,0 млрд. теңге (25%);

2) дисконтталған құны бойынша ҚР Ұлттық Банкінің ішкі борышы (қысқа мерзімді ноталар) 500,0 млрд. теңге немесе жалпы мемлекеттік борыш көлемінің 1,6% құрады;

3) жергілікті атқарушы органдардың борыштық міндеттемелер портфелі шамамен 1 220,1 млрд. теңге немесе жалпы мемлекеттік борыш көлемінің 4,0% құрады.

Үкіметтік борыш мынадай түрде қалыптасты:

өтеу мерзімі бойынша:

* қысқа мерзімді – 848,0 млрд. теңге;
* орташа мерзімді – 3 209,7 млрд. теңге;
* ұзақ мерзімді – 24 726,9 млрд. теңге;

пайыздық мөлшерлемесі бойынша:

* белгіленген – 85%;
* инфляция индексіне индекстелген - 3%;
* өзгермелі - 12%.

Есепті кезеңде үкіметтік борышқа қызмет көрсету бойынша төлемдер 1 959,3 млрд. теңге құрады.